title: "Tanen (buumer)"
text: "Tanen (Abies) hiar tu a n\u00e4\u00e4delbuumer (Pinophyta) faan det famile Pinaceae.\n\nF\u00f6\u00f6rkemen \nAm k\u00e4\u00e4nt 51 slacher faan tanen, wat uun a madel breetjin \u00fc\u00fcb a nuurdelk heleft faan a eerd f\u00f6\u00f6rkem. Efter a sj\u00fc\u00fcren fanjst d\u00fc f\u00f6\u00f6raal tanen mad a n\u00e4\u00e4delbuumer. Uun Madeleuroopa as f\u00f6\u00f6raal at witj-tan (Abies alba) aran. Tu a fichten sait am uk ruad-tanen, det as oober en hial \u00f6\u00f6dern slach.\n\nBeskriiwang \n\nAler slacher tanen san imergreen n\u00e4\u00e4delbuumer m\u00e4 jip ruter. Enkelt slacher wurd 20 m huuch, \u00f6\u00f6dern sogoor 100 m. Tu a bleeden sait am n\u00e4\u00e4deln. Jo san spas, flaak an wise \u00fc\u00fcb a onersidj miast tau sm\u00e4\u00e4l witj strimler. A n\u00e4\u00e4deln k\u00f6n 8 bit 10 juar ual wurd an sat lik \u00fc\u00fcb a twiiger. Sodenang k\u00f6nst d\u00fc jo m\u00e4 fichten \u00fctjen\u00f6\u00f6der hual.\n\nA taaper stun aleewen aprocht \u00fc\u00fcb a twiiger, bi a fichten as det \u00f6\u00f6ders: Diar hinge jo lik deel. Det aaks faan en tanentaap blaft \u00fc\u00fcb a twiig saten, an a skolpen faal enkelt deel. Diaram k\u00f6nst d\u00fc uk nian hial taaper \u00fc\u00fcb a gr\u00fcnj finj.\n\nFerwisang efter b\u00fctjen \n\nPinaceae"